יחיא אמסלם

ביוגרפיה 
נולד בשנת תרע"ב בעיר תאפילאלת שבמרוקו. בצעירותו עברה משפחתו לאוראן שבאלג'יריה, שם למד בישיבתו של הרב דוד הכהן סקלי, בעל שו"ת קריית חנה דוד, איתו המשיך לשמור על קשר קרוב לאורך שנים רבות. מבין חבריו בעיר נמנה הרב דוד אבן כליפא.ראו: מכלל יופי עמ' קכז. בהמשך צירף הרב דוד הכהן סקלי את הרב יחיא להיות דיין בבית דינו.פתיחה מהרב חיים אמסלם לספר מעשה חייא.

בשנת תרצ"ח יצא לגייס כספים עבור בני קהילת מלייה לאחר שעברו פרעות וגזילת רכוש בשל מלחמת האזרחים בספרד, בברכתו של הרב יוסף משאש.

בסוף שנות החמישים, עבר להתגורר בפריז שבצרפת. בשל המצב הרוחני הקשה בעיר ובמדינה, יזם הרב אמסלם יחד עם שותפים את הקמת בית הדין 'מחזיקי הדת' בעיר, וכיהן כאב בית הדין.

כיהן בתפקידו עד שהוקמה הרבנות הראשית של פריז, אז התייתר תפקידו, והוא פרש ועבר לעסוק בעיקר בלימוד עצמאי והתכתבויות הלכתיות. בהמשך כיהן כרב הקהילה הספרדית בעיר.

בזמן מלחמת יום כיפורים תיקן תפילה לאומרה בבתי הכנסת בפריז, להצלחת כוחות צה"ל.

עמד בקשרים תורניים עם חכמי מרוקו, בהם כמה מרבני משפחת אבוחצירא, כדוגמת הבבא חאקי, איתו היה לו קשר ידידות קרוב, והלה הפציר בו שוב ושוב שיעלה ארצה מפריז, והרב ישראל אבוחצירא, ה'בבא סאלי'. וכן הרב יוסף משאש. וכן התכתב עם הרב דוד שלוש, רבה של נתניה.

 חיבורו 
מעשה חייא - חידושים, דרשות ותשובות הלכתיות. יצא לאור בסיון תשס"ד, בעריכת הרב חיים אמסלם.

 קישורים חיצוניים 
 קברו, באתר עיר דוד

 הערות שוליים 

קטגוריה:רבנים מרוקאים
קטגוריה:פריז: רבנים
קטגוריה:ילידי 1912
קטגוריה:נפטרים ב-2005